Foto: Reuters Germaniya hukumati Suriyadagi vaziyatning chigallashayotgani tufayli Rossiyaga nisbatan yangi sanksiyalar joriy qilish imkoniyatini ko‘rib chiqmoqda. The Wall Street Journal nashrining yozishicha, Angela Merkel hukumati Moskvaning arab respublikasidagi siyosatini o‘zgartirishga majbur qiluvchi choralarni ishlab chiqmoqda. GFR hukumatining Rossiya bilan aloqalar bo‘yicha vakili Gernot Erler ZDF telekanaliga bergan intervyusida bu mavzu ko‘rib chiqilayotganini tasdiqlagan. Ta’kidlanishicha, yangi aksilrossiya sanksiyalarini joriy qilish muhokamasi ilk bosqichdadir. Ammo, Germaniya TIV rasmiy vakili shu xususda berilgan savolga, bunday taklif bildirgan kishini bilmasligini aytgan.